Rullhelkurite (Slap Wrap) tehniline kirjeldus:
Ostetav rullhelkur peab oma omadustelt vastama:
1. Eesti Standardile EVS-EN 17353:2020, tüüp 2-le eemaldatav aksessuaar tingimustele (visibility accessories for non-professional use as defined in EN 17353:2020 Type 2- removable accessory) mida kinnitab akrediteeritud labori poolt teostatud mõõtmistulemuste alusel väljastatud dokument ehk sertifikaat. 
Hangitav toode peab vastama REACH-määruse nõuetele ning nimetatud vastavust kinnitavad 
ja tõendavad dokumendid tuleb esitada tellijale koos teiste hankedokumentide ja
tootenäidisega.

2. Vastama Transpordiameti tehnilises kirjelduses esitatud nõuetele.
Rullhelkuri valgustpeegeldava pinna värvus peab olema valge (läikega).
Rullhelkur näeb välja nagu riba, mille pikkus võib jääda vahemikku 34 cm kuni 40 cm. Laius 3 cm. Rullhelkuri kõik küljed peavad olema sirged. Nurgad ümarapoolsed st mitte teravate nurkadega.
Rullhelkuri pind peab olema puhas, ilma peale trükita.
Rullhelkuri sees, peegeldava pinna alla peab olema ühele poole trükitud Transpordimeti poolt etteantud kujundusega sõnum OLE NÄHTAV! (trükk 1/0). Trükikujundus töövõtja poolt.

3. Rullhelkuri sees oleva metalli nõuded:
3.1. Materjal roostevaba terases (stainless steel), mis ei roosteta, murdu ega purune.
3.2. Terase paksus 0,20 mm 
3.3. Teras peab hoidma ennast lauale asetatult sirgelt, küljeservad vaid pisut kumerad. 
3.4. Terase mõõdud vahemikus  33 cm – 36 cm.  Laius 2,5 cm. Helkurmaterjali ja terase vaheline sisepind ei tohi olla suurem kui 0,5 cm ja otsa äärest vahe  max 1 cm teraga, et teras ei jääks helkurmaterjali sisse laperdama.

4. Rullhelkuri tagumise poole nõuded:
4.1. Tagumise poole värvus  hele hall.
4.2. Materjaliks sametine/seemisnahkne PVC materjal. PVC materjal peab olema kiulise pinnaga, vähemalt koosnema 9% kiust. 
4.3. PVC materjal ei tohi murduda, peab olema täiesti murdumiskindel. Ei tohi ajada ebemeid.

5. Helkuri pakend:
5.1. Rullhelkur peab olema pakendatud plastikuvabasse pakendisse. Pakend peab sobima rullhelkuri ümber, et ei oleks liiga suur või liiga kitsas.  Pakendil kasutusjuhend ja CE märgistus. Pakend peab olema tugev (pakend ei tohi transportimisel/jagamisel puruneda) ja toode ei tohi hakata välja kukkuma.
5.2. Rullhelkuril või selle pakendil peab olema CE- ja muu nõuetekohane märgistus (rullhelkuri ja rullhelkuri materjali valmistaja ja maaletooja andmed).
5.3. Pakendil viide vastavuse kohta standardile EVS-EN 17353:2020. 
5.4. Pakendil peab olema rullhelkuri eestikeelne kasutusjuhend. Kindlasti peab pakendil olema piltlikult näidatud, kuidas rullhelkur kinnitatakse ümber käe/jala jne.
5.5. Rullhelkurite tarne:
1. Transpordiamet Teelise 4, Tallinn, Kristi Juhkam nimele (5308 0161) – 5500 tk 
NB! Alustega kaupa Transpordiametis maha ladustada ei saa!! 

6. Pakendamine:
Tarnitavad rullhelkurid peavad olema pakendatud 50 või 100 ühiku kaupa väikepakendisse (minigrip-kottidesse või väikestesse karpidesse) selliselt, et pakend ja selles olevad tooted ei kortsuks ega saaks transportimisel kahjustada. Pakendamine on vajadusel läbiräägitav.
Kotil/karbil peab olema märge (nt kleebissildiga)  rullhelkuri tüübi, koguse, tootja ja/või selle kauba tarnija nimetus, aadress ja telefoninumber.
Kastid ei tohi olla raskemad kui 5 kg. 

7. Kogus: 
5500 tk

8. Tootenäidis:
8.1 Palun saata näidis koos rullhelkuri ja selle pakendiga Transpordiametisse Teelise 4, Tallinn Kristi Juhkam nimele.
8.2 Näidishelkuri järgi pakutavate helkurite kohta peab olema esitatud originaal sertifikaat või notariaalselt kinnitatud koopia sertifikaadist, mis tõendab helkurite vastavust standardis EVS-EN 17353:2020 esitatud nõuetele koos lisaga, mis sisaldab katsetamisel saadud mõõtmistulemusi. Samuti Pakkuja peab esitama dokumendid, mis tõendavad pakutavate helkurite vastavust REACH-määruse nõuetele.
8.3 Eeltoodud nõuetele vastavuse kahtluse korral on Transpordiametil õigus kätte saadud helkurid saata täiendavale kontrollimisele.  

Helkurite tarne peale kujunduse kinnitamist 3 nädalat. 







